kardosdrur/scandi-wiki huggingface dataset:
Lamborghini Murciélago

Lamborghini Murciélago er en to sædet sportsvogn fra Lamborghini. Bilen afløste i 2001 diablo modellen og delte den samme V12-motor. Bilen er opkaldt efter en spansk tyr, Murciélago, der overlevede 28 lansestik under en tyrefægtning.

Den første murcielago ydede 580 HK, det gav en acceleration fra 0-100 km/t på 3,8 sekunder og en topfart på 330 km/t. I 2006 afslørede lamborghini en faceliftet version af murcielago med betegnelsen lp640-4, hvilket betyder at motoren er placeret bag føreren og de 640 hestekræfter samt firhjulstrækket. Nu var accelerationstiden fra 0-100 nede på 3,3 sekunder og topfarten 340 km/t. 

I 2009 præsenterede lamborghini det der skulle være den sidste murcielago. Bilen skulle bygges som en letvægts og mere ekstrem version end de tidligere modeller. Bilen hed nu lp670-4 Supver Veloce eller SV. SV betegnelsen fandtes også på de ældre lamborghini modeller deriblandt Diablo SV og Miura SV. SV modellerne er mere ekstreme og er efter første prioritet bygget med henblik på banekørsel. Disse SV modeller bygges altid som den sidste model i en v12 lamborghinis produktions år, undtaget Aventador der kom også en SVJ Model (Super Veloce Jota).

I 2011 presenterede lamborghini afløseren til murcielago ved geneva motorshow. Bilen med navnet Aventador er både lettere end den normale murcielago og har flere hestekræfter og bedre performance. Lamborghini regner med at producere 4000 enheder

Ekstern henvisning 

Murcielago
Kapsel (medicin)

En medicinkapsel er oftest to afrundede rør-ender hvor den ene del er en anelse mindre end den anden, således at den mindste kan fyldes med et medikament og der efter klemmes ind i den største, åbning mod åbning. Herved lukkes kapslen så medikamentet ikke kan trænge ud.

Ofte laves selve kapslen af et materiale der opløses i maven eller endetarmen, afhængig af hvad indtagelsesmetode der er mest hensigtsmæssig. Kapsler til oral indtagelse kan dog være designet til simpelthen at falde fra hinanden når de passerer gennem fordøjelseskanalen.

Farmakologi
Beholdere
VM i ishockey 1949

Verdensmesterskabet i ishockey 1949 var det 16. verdensmesterskab i ishockey gennem tiden. Mesterskabet gjaldt også som det 27. europamesterskab. Turneringen blev spillet i Stockholm, Sverige i perioden 12. – 20. februar 1949.

10 hold deltog, heriblandt Danmark for første gang. Først blev der spillet en indledende runde i tre grupper, hvorfra de to bedste gik videre til finalerunden om 1.-6.-pladsen, mens de sidste fire hold spillede videre i placeringsrunden om pladserne 7-10.

Tjekkoslovakiet vandt VM for anden gang foran Canada og USA. I den indbyrdes kamp mellem guld- og sølvmedaljevinderne vandt Tjekkoslovakiet 3-2 over Canada, og det var kun Canadas tredje nederlag nogensinde ved VM.

Canadas sejr over Danmark med 47-0 i den indledende runde er (pr. 2006) stadig den største sejr nogensinde ved et A-VM, men rekorden for den største sejr ved et VM blev i 1987 overtaget af kampen Australien – New Zealand ved D-VM 1987, som sluttede 58-0.

Resultater

Indledende runde 

De 10 lande var inddelt i tre grupper. De to bedste fra hver gruppe gik videre til finalerunden, mens de øvrige hold fra hver gruppe fortsatte i placeringsrunden.

Gruppe A

Gruppe B

Gruppe C

Finalerunde 

De to bedste fra hver indledende gruppe gik videre til finalerunden.

Placeringsrunde 

De fire hold, der ikke gik videre til finalerunden, spillede placeringsrunde om pladserne 7-10.

Samlet rangering

Kilder/eksterne henvisninger 
 IIHF (officiel hjemmeside)
 VM i ishockey (officiel hjemmeside)

1949
Ishockey i 1949
Skinnende rose

 
Skinnende rose (Rosa nitida) er en lille, løvfældende busk med en opret og stivgrenet vækstform. Hovedgrenene står ret op, og de er kun svagt forgrenede. Den stammer fra det nordøstlige Nordamerika.

Beskrivelse 
Barken er tæt besat med tynde, rette torne, blandet med børster og kirtelhår. Farven på selve barken er rød til rødbrun. Senere bliver den dog grålig med fine sprækker. Knopperne er spredte, meget små og røde. 

Bladene er spinkle og uligefinnede med smalle, elliptiske småblade. Bladrandene er savtakkede og rødlige. Oversiden er skinnende blank og mørkegrøn, mens undersiden er mat og lysegrøn. Høstfarven er varmt rød. Blomsterne sidder enligt eller få sammen ved skudspidserne. De er flade og lyserøde. Hybenet er kuglerundt og højrødt. Frøene modner godt og spirer villigt.

Rodnettet er tæt forgrenet og når både langt ud og dybt ned. Skinnende rose danner ingen eller kun få rodskud, og i så fald står de tæt på selve busken og virker som en del af den. Også denne rose fremkalder jordtræthed.

Højde x bredde og årlig tilvækst: 0,8 x 1 m (15 x 20 cm/år).

Hjemsted 
Skinnende rose danner krat i træløse vådområder i det nordøstlige USA og Canada. 

I den åbne mine ved East Uniacke, som ligger nord for Halifax i Hants County, Nova Scotia, Canada, findes arten i et vådområde sammen med bl.a. kongebregne, Carex exilis (en art af Star), Eriophorum virginicum (en art af kæruld), læderløv, mosepors, Rubus hispidus (en art af brombær),  rødløn, Solidago uliginosa (en art af gyldenris), sortgran, tørvemos (i flere arter), virginsk vinterbær og østamerikansk lærk

Note 

Buske
Haveplanter
Røde blomster
Sumpplanter
Rose
Iran-Contra-skandalen

Iran-Contras-skandalen (i anledning af Watergate-skandalen også kaldt Irangate) var en udenrigspolitisk skandale i USA i 1980'erne.

Midt i 80'erne solgte USA i al hemmelighed våben til Iran, angiveligt for at få frigivet amerikanske gidsler i Libanon (Arms for Hostages). Skandalen foregik under Ronald Reagans præsidentperiode og blev afsløret i oktober og november i 1986.

Indtægterne fra salget blev i realiteten brugt til at skaffe våben til Contras i Nicaragua, som kæmpede mod sandinistregeringen.

Der blev ført en sag i Den Internationale Domstol i 1986, Nicaragua vs. De Forenede Amerikanske Stater. Domstolen afgjorde at USA havde overtrådt international lov ved at støtte Contra'erne og lægge havminer ud for Nicaraguanske havne. USA blokerede dog i FN's Sikkerhedsråd for at afgørelsen (i form af erstatning) fik nogen effekt. Nicaragua gav op i 1991.

Se også 
 Contra krigen

USA's politik
Contra-skandalen

Litteratur 

The Iran-Contra Affair 20 Years On. The National Security Archive (George Washington University), 2006
Asminderød Kirke

Asminderød Kirke ligger i Asminderød, ved Fredensborg, i Nordsjælland.

Kirken var oprindelig en granitbygning i rundbuestil uden tårn. Det meget store kirketårn og en stor tilbygning (den sidste vist først fra slutningen af det 18. århundrede) på skibets søndre side samt nogle mindre tilbygninger på nordre side er af teglsten og senere tilføjede. Korets gavlmure er prydede med smukke blindinger. Skibet har 4 krydshvælvinger med svære piller af teglsten. I tårnets nordre væg er der indmuret en gammel ligsten.

Altertavlen 

Kirkens udskårne altertavle har året 1658.

Prædikestolen 

Prædikestolen er med Christian den 4.s navnetræk.

Stolestaderne 

På 2 af stolestaderne står navnene Hans Rostgaard og Kirsten Pedersdatter, der havde skænket et legat til sognet.

Klokker 

Den mindste kirkeklokke er støbt 1511 af Johannes Fastenove (den store er fra 1553).

Kirkeskibene 

Det ene kirkeskib er en model af Anna Catharina, en orlogsbrig med 2 x 8 + 2 kanoner. Modellen er udført 1820 af fisker Svend Jensen i Rungsted og givet af fisker Anders Larsen i Humlebæk. Det blev ophængt mellem 1850 – 1900. Kirkeskibet blev renoveret 1990 af maler Ove Andersen, Slagelse.

Det andet kirkeskib er en model af Søe-Blomsten, en 3-mastet fregat (orlogsfregat) med 2 x 14 kanoner. Modellen er udført i slutningen af det 18. århundrede og skænket til kirken den 16. februar 1835 af Anders Stibolt Pedersen, styrmand ved de kongelige skibe. Kirkeskibet blev renoveret 1991 af maler Ove Andersen, Slagelse.

Begravede 

På kirkegården ligger balletmester August Bournonville og digteren Fr. Paludan-Müller begravede.

Eksterne kilder og henvisninger 
 Asminderød Kirke hos KortTilKirken.dk
 Asminderød Kirke hos danmarkskirker.natmus.dk (Danmarks Kirker, Nationalmuseet)

Kirker i Fredensborg Kommune
Kirker i Helsingør Stift
Kirker i Frederiksborg Amt
Knud Hilding

Knud Hjalmar Hilding Svendsen (født 21. november 1921 i København, død 14. september 1975 smst) var en dansk skuespiller.

Hilding var uddannet fra Frederiksberg Teaters Elevskole. Herefter var han ansat på Aarhus Teater og havde sidenhen engagementer ved flere københavnske teatre. På tv medvirkede han blandt andet i serierne Huset på Christianshavn og Livsens ondskab. Knud Hilding var Pjerrot på Pantomimeteatret i Tivoli fra 1964 til sin død i 1975.

Hilding var gift med skuespillerinden Anne Grete Hilding. Han er begravet på Bispebjerg Kirkegård i København.

Filmografi 
 Ild og jord – 1955
 Gøngehøvdingen – 1961
 En ven i bolignøden – 1965
 Det var en lørdag aften – 1968
 Min søsters børn vælter byen – 1968
 Klabautermanden – 1969
 Rend mig i revolutionen – 1970
 Den forsvundne fuldmægtig – 1971
 Olsen-banden på sporet – 1975

Eksterne henvisninger 
 
 

Skuespillere fra Danmark
Klabautermanden (film)

Klabautermanden er en dansk/norsk/svensk film fra 1969, instrueret af Henning Carlsen. Han har også skrevet manuskript med Poul Borum efter en roman af Aksel Sandemose.

Medvirkende

Claus Nissen
Gunnar Strømvad
Knud Hilding
Flemming Dyjak
Ole Larsen

Eksterne henvisninger 
 

Svenske film fra 1969
Danske film fra 1969
Film instrueret af Henning Carlsen
Film fra Danmark (administrationskategori)
Norske film fra 1969
Film baseret på bøger
Jystrup Kirke

Jystrup Kirke er beliggende i Jystrup ved Ringsted.

Kirkens ældste romanske del er fra ca. 1250. Det nuværende gotiske kor og tårn er bygget tæt på år 1500, mens våbenhuset antagelig er bygget en del år før. De seneste kalkmalerier, som er malet af Elmelundemesteren omkring år 1500, blev først fremdraget i 1970. Kirken har to fine klokker begge fra senmiddelalderen.

Kirkens nær- og fjernomgivelser 

Kirken ligger højt og meget synligt i landskabet og der er væsentlige kik til denne fra vest, syd, sydøst og nordøst.

Eksterne kilder og henvisninger 

 Jystrup Kirke hos KortTilKirken.dk
 Jystrup Kirke i bogværket Danmarks Kirker (udg. af Nationalmuseet)

Kirker i Ringsted Kommune
Kirker i Roskilde Stift
Kirker i Sorø Amt
Jystrup Sø

Jystrup Sø ligger umiddelbart nord for Jystrup By i i Ringsted Kommune  og er omgivet af grønne områder, marker og skov. Søen hedder på ældre kort "Gadesø" som også er et udtryk for dens nære beliggenhed til Jystrup, hvor den stadig fungerer som gadekær. Den tilhørte Skjoldenæsholm indtil under 2. verdenskrig, hvor godset skænkede den til bredejerne. I vinterperioder bliver den brugt som skøjtebane.

Søer i Ringsted Kommune
Søer på Sjælland
Kolding Idræts Forening

Kolding Idræts Forening (eller Kolding IF, KIF) er en dansk idrætsforening fra den sydjyske by Kolding. Foreningen er en flerstrenget forening med 10 idrætslige afdelinger og en støtteforening.

 Kolding IF Fodbold
 Kolding IF Håndbold
 Gymnastik
 Brydning
 Bowling
 Tennis
 Bowls
 Cricket
 Old Boys
 Tirsdagsklubben

Historie 
Kolding Idræts Forening blev stiftet den 15. oktober 1895 under navnet Kolding Fodsports Klub. Klubben ændrede i forbindelse med en generalforsamling den 29. maj 1900 navn til Kolding Idræts Forening (KIF). Gennem sin mere end 100-årige historie har foreningen sat meget stort præg byens idræts- og friluftsliv, og foreningen indtager også i dag en fremtrædende position blandt byens idrætsforeninger. Adskillige af foreningens hold og afdelinger har gennem årene hjembragt mange jyske og danske mesterskaber til foreningen.

Da KIF i midten af 1950'erne opførte KIF Hallen spredtes opmærksomheden til hele landet, ikke mindst på grund af byggekonceptet, der var baseret på medlemmernes frivillige og vederlagsfrie arbejdsindsats. Dette koncept blev gradvist udbredt og anvendt af en lang række foreninger over hele Danmark. Efter opførelse af det mere tidsvarende KIF Centret i Vonsild i udkanten af Kolding blev KIF Hallen i 1996 solgt, hvorefter der blev opført ungdoms- og ældreboliger på området.

Formålet med opbygning af KIF Centret var først og fremmest at etablere de bedst mulige rammer for KIFs håndboldafdeling. Udover idrætshal indeholder centret mødelokaler, administration, cafeteria, motionscenter, bowlinghal, keglebaner samt udendørs tennisbaner.

I 2006 skete der en organisatorisk ændring i foreningsstrukturen, med stiftelse af et nyt selskab KIF Holdingselskab A/S, hvor KIF ejer 80% af aktierne. Dette selskab står som ejer af både Kolding-Hallen og KIF Centret. Formålet med det nye selskab er at udvikle og udvide faciliteter og arealer i og omkring Kolding-Hallen og KIF Centret, med henblik på bl.a. at tilvejebringe bedre tilskuerfaciliteter.

Eksterne kilder/henvisninger 
 Kolding IF Håndbolds officielle hjemmeside
 Kolding IF Fodbolds officielle hjemmeside

Fodboldklubber under DBU Jylland
Håndboldklubber i Danmark
Cricketklubber i Danmark
Tennisklubber i Danmark
Idrætsforeninger i Danmark
Idræts Forening
Etableret i 1895
Petanque

Petanque (udtalt på fransk: petãk; eller occitansk: peˈtaŋkɔ) er et boldspil, hvor målet er at kaste ens petanquekugler så tæt som muligt på en lille trækugle, kaldet "grisen".

Spillet spilles normalt på en hård sand- eller grusbane, men kan også spilles på græs. Spillet er i familie med boccia og spilles både som et underholdningsspil om sommeren og som turnerings-sport.

Petanque er især populært i det sydlige Frankrig, hvor der findes hele 480.000 registrerede spillere, som deltager i turneringer.

Regler 

En petanquekamp spilles af to dystende hold. Hvert hold består af 3 spillere med hver 2 kugler (triple), eller 2 spillere med hver 3 kugler (double). Det ene hold starter kampen med at kaste målkuglen (grisen = cochonnet) ud i en afstand af mellem 6 og 10 meter. 

En spiller fra dette hold skal så forsøge at kaste sin kugle så nær grisen som muligt. Det er nu det andet holds tur, indtil de har en kugle nærmest grisen. Når alle 12 kugler er kastet, har et af holdene point efter, hvor mange kugler de har nærmere grisen end modstandernes nærmeste kugle. En ny runde kan derpå påbegyndes. En kamp spilles til 13 point.

Kultur 
Det franske kuglespil er en verdensomspændende sport, der dyrkes på alle niveauer og af alle aldersgrupper. Kælenavnet for petanque er "boules", som er det franske ord for kugler. Dette navn bruges i hverdagssammnehænge: "Skal vi ud og spille kugler?". Sporten dyrkes på grusunderlag af variende art, men altid grus. Banerne kan være tunge og bløde sandholdige grusbaner i den nemme ende og nærmest asfaltagtige og skærvebelagte i den allermest udfordrene ende, som til et verdensmesterskab. 

Petanque er traditionelt en hyggebeskæftigelse i sommervarmen i det sydlige Europa. Der er en masse kultur og traditioner forbundet med at tage et slag petanque. Fx er det for de ældre mænd i Frankrig normen at tage en pastis i forbindelse med en kamp, når det skal være ekstra hyggeligt. I den anden og mere professionelle ende af skalaen findes de toptrænede idrætsudøvere, der skal være i form teknisk, mentalt og fysisk for at være med blandt de bedste. 

En turnering spilles typisk over en weekend. Der afholdes tripler om lørdagen og doubler om søndagen. Til en god turnering i Danmark deltager omkring 150 hold. Til de største turneringer i Frankrig kan der være flere tusinde tilmeldte hold. Kommer man langt i en turnering, kan man risikere at skulle stå og dyste om sejren klokken 22-23 om aftenen. Da en turnering typisk begynder klokken 10, er det mange timer, man skal være frisk og kunne koncentrere sig.

Noter

Eksterne henvisninger 

 Dansk Petanque Forbund (under DIF)
 DGI Petanque (under DGI)
 Boulistenaute.com 

 
Franske ord og vendinger
Lacrosse

Lacrosse er et boldspil, hvor to hold forsøger at score mål mod hinanden. Hver spiller er udstyret med en stang med et net for enden, som bruges til at kaste og gribe en lille hård bold.

Banen 

Lacrosse spilles udendørs på en fodboldbane, hvor der er opsat et mål i hver ende af banen (180 cm i højde og bredde).

Spillere og udstyr 
Der er 10 spillere på hvert hold inklusive målmand, og hver spiller er udstyret med en stav med et net i enden. Bolden, som er en slags hoppebold på størrelse med en baseball, bliver kastet fra spiller til spiller og det gælder så om at komme ned til modstanderens mål og score. Man må løbe så langt man vil med bolden, men skal huske på at forsvarsspillerne må tackle en angriber med deres stav, dvs. slå på en angrebsspillers stav eller arme for at få bolden fra ham. Lacrosse er en fysisk hård sport, men ikke en voldelig sport. Alle spillere har udstyr på, der svarer til det udstyr man ser på ishockeyspillere, dog uden skøjter.

Eksterne henvisninger 

 Dansk Lacrosse Forbund
Kartoffelwestern

En kartoffelwestern er en westernfilm, der er produceret i Danmark. Det er dannet efter inspiration fra spaghettiwestern

Ordet anvendes første gang i 1970, i blandt andet Berlingske Tidende 7. august 1970: "De nye danske kartoffel-westerns". Genren blev indledt med filmen Præriens skrappe drenge i 1970. Stilen i dem ligger mest op ad det typiske danske lystspil, flyttet om til et westernmiljø. De blev ikke nogen større bølge som deres italienske modstykker, men havde en behersket popularitet.

Liste over kartoffelwestern

Kilder 

Pia Jarvad: Ny ord: ordbog over nye ord i dansk 1955-1998. 1. oplag. Gyldendal, København 1999, 

Filmgenrer
 
Film i Danmark
Ludvig Müller (numismatiker)

Carl Ludvig Müller (9. juni 1809 i København – 6. september 1891 sammesteds) var en dansk teolog, numismatiker og museumsmand. Han var søn af biskop Peter Erasmus Müller, bror til Adam og Otto Müller og far til Peter Erasmus Müller og Sophus Müller.

Müller blev cand. theol. 1832, fik 1834 universitetets guldmedalje i orientalsk filologi, tog 1836 den teologiske licentiatgrad, 1855 den filosofiske doktorgrad. I 1841 blev han adjungeret inspektør ved møntkabinettet på Rosenborg, 1847 inspektør ved denne samling, 1848 inspektør ved Thorvaldsens Museum, 1865 direktør for Møntsamlingen og 1866 for Antiksamlingen. Han blev Ridder af Dannebrogordenen 1847, Dannebrogsmand 1873 og Kommandør af 2. grad 1889.

Værk 
 Med Christian Tuxen Falbe og Jacob Christian Lindberg: Numismatique de l'ancienne Afrique, Cop. 1860–1874.
 Ludvig Müller: «Religiøse symboler af Stierne-, Kors og Cirkel-Form hos Oldtidens Kulturfolk» , Videnskabselskabets Skrifter 3, København 1866

Litteratur 
 Wilhelm von Rosen, "H.C. Andersens forelskelse i Ludvig Müller og dennes forgæves forsøg på at få et ordentligt mandfolk ud af ham. Tillæg: Gengivelse af de i 1984 fundne breve herom", i Kritik, 73/1985 side 18–43.

Kilder

Eksterne henvisninger 
 
 
 

Numismatikere fra Danmark
Museumsfolk fra Danmark
Teologer fra Danmark
Kommandører af Dannebrog
Danskere i 1800-tallet
Personer fra København
Ludvig
Modtagere af Københavns Universitets guldmedalje
Stereogram

Stereogrammer er billeder der ved at snyde øjnene med periodiske gentagelser fremstår som tredimensionelle for en beskuer der har lært teknikken til at se motivet. Til gengæld vil billedet for en ikke-trænet ofte være umuligt at se.

Stereogram-effekten kan nås på meget simple måder; det drejer sig om at et motiv skal gentage sig selv således at gentagelserne overlapper hinanden når beskueren bevidst fejlfokuserer på billedet. Som eksempel kan gives fire linjer, der med den korrekte fokusering vil fremstå i forskellige niveauer:

 yuiop yuiop yuiop yuiop yuiop yuiop yuiop yuiop yuiop yuiop yuiop yuiop yuiop yuiop
 sdfghjklsdfghjklsdfghjklsdfghjklsdfghjklsdfghjklsdfghjklsdfghjklsdfghjklsdfghjkl
 ertertertertertertertertertertertertertertertertertertertertertertertertertertertert
 vbghyuvbghyuvbghyuvbghyuvbghyuvbghyuvbghyuvbghyuvbghyuvbghyuvbghyuvbghyuvbghyuvbghyu

Dette skyldes at der er forskelligt antal tegn (og i forskellig tegnbredde) i linjerne før sekvensen gentager sig. Hvis sekvensen ses i editor-siden (fanen "redigér") bør det kun være linje 2 der er i et andet plan, idet alle tegnene i editoren er lige brede og linje 1, 3 og 4 deles i sekvenser af 6 tegn (linje 3 er 2*3=6).

Geometri
Augsburg

Augsburg er en by i den tyske delstat Bayern, grundlagt af romerne i år 15 f.Kr. under navnet Augusta Vindelicorum. Den blev en fristad i det tysk-romerske rige i 1276. Handelen blomstrede på grund af byens strategiske position som bindeled mellem Tyskland og Italien. Det var her den rige bankierfamilie Fugger stammede fra.

Byen er blandt andet kendt for at være stedet, hvor den augsburgske bekendelse blev nedskrevet under Reformationen.
Det sociale boligbyggeri Fuggerei, der blev grundlagt i 1516 af Jakob Fugger, er det ældste i verden.

Da det tysk-romerske rige blev opløst i 1806 mistede Augsburg sin status som fristad og blev lagt under kongedømmet Bayern.

Store dele af Augsburg blev ødelagt under de allieredes bombardementer af byen den 25. og 26. februar 1944.

Augsburg ligger på den sydtyske turistvej Romantische Straße.

Personer fra Augsburg 
 Bertolt Brecht († 1956)

Se også 
 Ciris

Referencer

Eksterne henvisninger 

 
Frie rigsstæder
Onlinetegneserie

En onlinetegneserie (på engelsk: webcomic eller online comic) er en webbaseret tegneserie. Størstedelen af dem findes udelukkende på nettet, selvom en del af dem også kan købes i print, oftest i forbindelse med, at de har fået sig en fast læserskare gennem tiden. Onlinetegneserier har opnået stor succes gennem tiden på grund af internettets muligheder for nemt at kunne komme ud med sin tegneserie, og den åbenlyse fordel, at det er billigt og nemt at skabe en tegneserie i farver uden at skulle trykke den, og så samtidig gøre den tilgængelig for hele verden.

Tegneserier i onlineform har vist sig at være et medie, der er kommet for at blive, og som konstant bliver udforsket på nye måder, da den økonomiske frihed bragte enorm kunstnerisk frihed med sig. Og ligeså gjorde den digitale form det muligt, at lave tegneserier der ikke var mulige i print. På den måde adskiller onlinetegneserier sig ofte fra tegneserier i print, meget i stil og format.

Community 
Samtidig med, at antallet af onlinetegneserier er vokset, er der også at stigende antal af såkaldte "webcomic communities". Der er fanbaser, som kunstnerne skaber gennem brugen af fora, fansektioner og blogs. Kunstnerne selv skaber også et community gennem udveksling af emails, links, forum posts og måske gæstetegninger til andre striber, fan art eller cross-overs. Der er også deciderede webcomic-lister, hvor de forskellige serier kan kæmpe sig op til toppen på listerne og derved få flere læsere (buzzComix, onlinecomics.net og DrunkDuck), eller andre sider, der samler links til de utallige onlinetegneserier der findes.

Økonomi 
De fleste tegneserieskabere, der vælger onlineformen er nødt til at betale det hele ud af egen lomme, hvilket mest er serverplads og tegneredskaber, hvorefter de så lægger deres serie gratis ud på nettet. For at en onlinetegneserie skal kunne tjene penge, så er den nødt til at have opbygget sig en solid læserskare, der er villig til at betale penge for at holde serien i live. Mange onlinetegneserier har levet på donationer fra fans, og når de havde besøgende nok kunne de indsætte reklamer på deres websted. Dette er også en nødvendighed, da hosting bliver dyrere, jo flere besøgende der kommer. Merchandise har også være en metode, samt at få opbygget sig et ry, så man modtager tegnerelaterede opgaver fra andre sider. De mest succesfulde tegneserier har udgivet deres serier på tryk, f.eks. PVP, Penny Arcade, Sluggy Freelance, Megatokyo, Kiwis by beat og mange flere.

For nogle kunstnere er det muligt at arbejde fuldtid på deres serie uden at behøve et sidejob for at have råd til det. Denne gruppe af professionelle webcomicskabere omfatter blandt mange andre Scott Ramsoomair fra VG Cats, Jeph Jacques fra Questionable Content, R. K. Milholland fra Something Positive, Tim Buckley fra Ctrl+Alt+Del.

Eksterne henvisninger 
 Rackham.dk – Indeholder blandt andet en masse artikler om onlinetegneserier
 Onlinecomics.net – Omfattende portal til onlinetegneserier
 List of Webcomics – Liste over webcomics